Tutkija selvitti Suomen poliitikoiden somettamista vaalien alla – perussuomalaisten ylivoima oli mykistävää

Sosiaalinen media on tutkija Aleksi Knuutilan sanoin närkästyksen kone, joka suosii tiettyjä tunteita, kuten suuttumusta. Samalla se suosii tiettyjä poliittisia toimijoita.

Perussuomalaiset juhlivat vaalimenestystä Apollo-yökerhossa Helsingissä 14.4.2019. Keskellä puheenjohtaja Jussi Halla-aho, oikealla puoluesihteeri Riikka Slunga-Poutsalo.­

Eduskuntavaaleja edeltäneen kahden vuoden aikana perussuomalaisilla ja heidän kärkiehdokkaillaan oli Facebookissa lähes yhtä paljon jakoja kuin kaikilla muilla puolueilla ja heidän kärkiehdokkaillaan yhteensä.

Puolue on sosiaalisessa mediassa siis jättiläinen.